Zápisnica č. 4/2015
zo zasadnutie komisie konaného dňa 10.11.2015

Prítomní: 
Bc. Radovan Bajer, Ing. Tomáš Alscher, Mgr. Martina Fondrková, Dr. Pavol Jusko, Mgr. Jozef Matúšek, Ing. Martin Patoprstý, Ing. Vladimír Sloboda, JUDr. Daniela Šurinová, Ing. Tatiana Tomášková, JUDr. Martin Vojtašovič, Ing. Günther Furin – miestny kontrolór   

Neprítomný:
Mgr. Attila Horváth

Program:
1.	Otvorenie
2.	Sťažnosť na výkon funkcie hlavného kontrolóra MČ Ružinov
3.	Sťažnosť na správanie sa hlavného kontrolóra MČ Ružinov
4.	Majetkové priznania vedúcich zamestnancov MČ - nemáme oficiálny podnet
5.	Realizácia kontroly spoločnosti Cultus Ružinov, a.s. interným audítorom MČ na základe poverenia starostu – doplnený bod programu
6.	Rôzne

Bod 1. Otvorenie

Predseda komisie privítal všetkých prítomných. Ospravedlnil JUDr. Šurinovú, z neúčasti na začiatku rokovania komisie a skonštatoval, že komisia je uznášaniaschopná. Oboznámil komisiu s programom rokovania.

Ing. Sloboda navrhol doplniť za bod 4 ďalší 5. bod programu: „Realizácia kontroly spoločnosti Cultus Ružinov, a.s. interným audítorom MČ na základe poverenia starostu“ a bod rôzne bude ako 6. bod programu.

Hlasovanie:
prítomní: 9		za: 9			proti: 0			zdržal sa: 0

Bod 2. Sťažnosť na výkon funkcie hlavného kontrolóra MČ Ružinov

Členovia komisie po diskusii k predloženej sťažnosti konštatovali, že do pôsobnosti KOVZ patrí výlučne dodržiavanie ustanovení ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov a prijala nasledovné uznesenie:

Komisia na ochranu verejného záujmu pri výkone funkcií verejných funkcionárov 
žiada prednostu 
o informáciu, komu bola sťažnosť pridelená a či bola riešená v zmysle zákona o sťažnostiach a v zmysle internej smernice miestneho úradu.

Hlasovanie:
prítomní: 9		za: 7			proti: 0			zdržali sa: 2

Komisia na ochranu verejného záujmu pri výkone funkcií verejných funkcionárov 
konštatuje 
že riešenie a prerokovanie predneseného podnetu – sťažnosť na výkon funkcie hlavného kontrolóra nie je v kompetencii predmetnej komisie, nakoľko táto komisia rieši podnety a porušenia vyššie spomínaného ústavného zákona.

Hlasovanie:
prítomní: 9		za: 7			proti: 0			zdržali sa: 2

Bod 3. Sťažnosť na správanie sa hlavného kontrolóra MČ

Členovia komisie si vypočuli ústnu informáciu od predsedu komisie a skonštatovali, že sa touto sťažnosťou nebudú zaoberať, nakoľko nemajú oficiálne podaný podnet. 

Predseda komisie oznámil, že požiada riaditeľku CULTUS a.s. o oficiálny podnet.

Hlasovanie:
prítomní: 9		za: 7			proti: 0			zdržal sa: 2

Do zasadacej miestnosti vstúpil hlavný kontrolór miestnej časti Ružinov Ing. Günther Furin, ktorý sa zúčastnil ostatného zasadnutia komisie. Počas diskusie oznámil kontrolór mestskej časti, že zvažuje podať oznámenie na poslanca MČ. 

Bod 4.  Majetkové priznania vedúcich zamestnancov MČ - nemáme oficiálny podnet.

Ing. Tatiana Tomášková sa zaujímala, kto kontroluje vedúcich zamestnancov, ktorých zvolilo MZ. Členovia komisie po diskusii prijali nasledovné uznesenie:

Komisia na ochranu verejného záujmu pri výkone funkcií verejných funkcionárov 
žiada vedúcich zamestnancov, ktorí zároveň zastávajú pozíciu štatutárneho orgánu v obchodných spoločnostiach s majetkovou účasťou mestskej časti Bratislava - Ružinov
splniť si povinnosť v zmysle § 10 zákona č. 552/2003 Z. z. o výkone práce vo verejnom záujme  
a poveruje predsedu komisie
aby písomne oslovil príslušné štatutárne orgány spoločnosti na splnenie si zákonných povinností.

Hlasovanie:
prítomní: 10		za: 10			proti: 0			zdržal sa: 0

Bod 5. Realizácia kontroly spoločnosti Cultus Ružinov, a.s. interným audítorom MČ na základe poverenia starostu

Otvorená diskusia. Počas diskusie oznámil Dr. Pavol Jusko mená ľudí, ktorí vykonali interný audit.
Členovia komisie po diskusii prijali nasledovné uznesenie:

Komisia na ochranu verejného záujmu pri výkone funkcií verejných funkcionárov 
žiada starostu 
o poskytnutie informácie kto a na základe akého poverenia vykonával kontrolu v spoločnosti Cultus Ružinov, a.s. a v zmysle akých právnych predpisov.

Hlasovanie:
prítomní: 10		za: 10			proti: 0			zdržal sa: 0

Bod 6. Rôzne

Bc. Radovan Bajer, predseda komisie oznámil, že na zasadnutí MZ sa vzdá „po zvážení“ funkcie predsedu KOVZ. 

Mgr. Jozef Matúšek informoval o „probléme“ pri poradí prihlásenia sa na riadny príspevok k téme času konania MZ. 

Ing. Tomáš Alscher informoval o situácii v TVR po vyzvaní poslancom Dr. Pavlom Juskom.

Predseda komisie na záver poďakoval všetkým prítomným za účasť.

        Bc. Radovan Bajer
          predseda komisie

Silvia Valčeková, tajomníčka komisie
Tel.č.  02/48 284 227
E-mail: silvia.valcekova@ruzinov.sk